FI
L 222/212
55)
Euroopan unionin virallinen lehti
8.9.2023
9)
Vaatimukset, joita sovelletaan yksiköihin niiden ETCS-veturilaitteen liitännän osalta ja jotka liittyvät junan liitäntätoimintoon ”Erityisjarrun käyttökieltoalue – Ratalaitteen käskyt: pyörrevirtakiskojarru”, kun ETCS on asennettu, on määritelty lisäyksen J-2 luettelokohdassa [B] tarkoitetussa eritelmässä.
Yksikön antamat myöhemmät pyörrevirtakiskojarrun poiskytkentäkäskyt voivat olla automaattisia tai manuaalisia siten, että kuljettaja toteuttaa toimenpiteitä.
Automaattista tai manuaalista ohjausta koskeva liikkuvan kaluston kokoonpano on kirjattava 4.2.12.2 kohdassa kuvattuihin teknisiin asiakirjoihin.
10)
Vaatimukset, joita sovelletaan yksiköihin niiden ETCS-veturilaitteen liitännän osalta ja jotka liittyvät junan liitäntätoimintoon ”Erityisjarrun käyttökielto – STM-käskyt: pyörrevirtakiskojarru”, kun ETCS on asennettu, on määritelty lisäyksen J-2 luettelokohdassa [B] tarkoitetussa eritelmässä.
Yksikön antamat myöhemmät pyörrevirtakiskojarrun poiskytkentäkäskyt voivat olla automaattisia tai manuaalisia siten, että kuljettaja toteuttaa toimenpiteitä.
Automaattista tai manuaalista ohjausta koskeva liikkuvan kaluston kokoonpano on kirjattava 4.2.12.2 kohdassa kuvattuihin teknisiin asiakirjoihin.”
Muutetaan 4.2.4.9 kohta seuraavasti: (a) Korvataan 1 alakohta seuraavasti: ”1) Junan henkilökunnan käytettävissä olevien tietojen on mahdollistettava jarrujärjestelmän tilan tunnistaminen.
Sitä varten junan henkilökunnan on voitava tietyissä toiminnan vaiheissa tunnistaa junajarrujärjestelmän (hätä- ja käyttöjarru) ja seisontajarrujärjestelmän tila (kiinni, irrotettu tai suljettu) sekä kaikkien näiden järjestelmien erikseen ohjattavien ja/tai suljettavien osien (mukaan luettuna yksi tai useampi jarrusylinteri) tila.”
(b) Korvataan 6 alakohta seuraavasti: ”6) Toiminto, joka toimittaa edellä kuvatut tiedot junan henkilökunnalle, on turvallisuuden kannalta keskeinen, koska sen avulla junan henkilökunta arvioi junan jarrutuskykyä.
Jos paikalliset tiedot saadaan ilmaisimista, vaadittava turvallisuustaso varmistetaan käyttämällä yhdenmukaistettuja ilmaisimia.
Jos junassa on keskusohjausjärjestelmä, jonka avulla henkilökunta voi tehdä kaikki tarkistukset yhdestä paikasta (eli ohjaamosta) käsin, sen luotettavuus on tutkittava ja tutkimuksessa on otettava huomioon osien vikatila, varajärjestelmät, säännölliset tarkastukset ja muut säännöt; tämän tutkimuksen pohjalta on määritettävä keskusohjausjärjestelmän käyttöolosuhteet ja esitettävä ne 4.2.12.4 kohdassa kuvatuissa käyttöön liittyvissä asiakirjoissa.”
56)
Korvataan 4.2.4.10 kohdan 4 ja 5 alakohta seuraavasti: ”4) Hinattavan junan tässä nimenomaisessa käyttötilassa kehittämä jarrutuskyky on arvioitava laskennallisesti, mutta sen ei tarvitse olla sama kuin 4.2.4.5.2 kohdassa kuvattu jarrutuskyky.
Laskettu jarrutuskyky ja hinausolosuhteet on liitettävä osaksi 4.2.12 kohdassa kuvattuja teknisiä asiakirjoja.
5) Edellä 4.2.4.10 kohdan 4 alakohdassa oleva vaatimus ei koske yksikköjä, joita käytetään alle 200 tonnia painavassa junakokoonpanossa (kuormitustapaus ”suunnittelumassa toimintakunnossa”).”
57)
Korvataan 4.2.5.1 kohta seuraavasti: ”4.2.5.1 Saniteettijärjestelmät 1)
Veden junassa toteutettavassa varastoinnissa ja jakelussa saniteettijärjestelmiin käytettävien materiaalien (esimerkiksi säiliö, pumppu, putkisto, vesihana sekä tiivisteiden materiaali ja laatu) on täytettävä vaatimukset, joita sovelletaan ihmisten käyttöön tarkoitettuun veteen Euroopan parlamentin ja neuvoston direktiivin (EU) 2020/2184 (*) mukaisesti.
2)
Saniteettijärjestelmien (käymälät, peseytymistilat, baarit ja ravintolatilat) on estettävä ihmisten terveydelle tai ympäristölle mahdollisesti haitallisen jäteveden päästöt.
Järjestelmistä tulevien aineiden (eli käsitellyn jäteveden) on täytettävä seuraavien direktiivien vaatimukset (lukuun ottamatta viemäristä suoraan tulevaa saippuavettä):